અમદાવાદ મિરરના અહેવાલ અનુસાર નડ્ડા અને જનરલ સેક્રેટરી બી. એલ. સંતોષે ગુજરાતની સ્થાનિકસ્વરાજની ચૂંટણીઓ અંગે રાજ્યના ત્રણેય નેતાઓ સાથે બેઠક કરી હતી.

એ અગાઉ આપના પ્રવક્તા આતિષી ગુજરાત આવ્યાં હતાં, તેમને જાહેરાત કરી હતી કે આમ આદમી પાર્ટી ગુજરાતની સ્થાનિકસ્વરાજની ચૂંટણીમાં ભાગે લેશે.

ધ ઇન્ડિયન એક્સપ્રેસના અહેવાલ અનુસાર આતિષી અને ગુજરાત આપના પ્રમુખ ગોપાલ ઇટાલિયાએ 504 ઉમેદવારોની પ્રથમ યાદી જાહેર કરી હતી.

પત્રકારપરિષદમાં આતિષીએ ગુજરાત મૉડલ સામે પ્રશ્નો કરતાં જણાવ્યું કે "અમે નકલી વૅન્ટિલેટર ધમણનું કૌભાંડ જોયું છે, જેના તાર મુખ્ય મંત્રી વિજય રૂપાણીના મતવિસ્તાર રાજકોટ સુધી જાય છે. અહીં એન-95 માસ્કનું કૌભાંડ પણ જોયું છે."

તેમણે વધુમાં જણાવ્યું કે છેલ્લાં 25 વર્ષથી ગુજરાતના લોકો પાસે કોઈ વિકલ્પ નહોતો કારણકે ભાજપ અને કૉંગ્રેસે એક બીજા સાથે કરાર કરી લીધો છે.

શનિવારે ઓવૈસીના પક્ષ એઆઈએમઆઈએમના સાંસદ સૈયદ ઇમ્તિયાઝ જલીલ ભારતીય ટ્રાઇબલ પાર્ટીના પ્રમુખ છોટુ વસાવા અને તેમના પુત્ર મહેશ વસાવાને મળવા આવી પહોંચ્યા હતા.

ધ ઇન્ડિન એક્સપ્રેસના અહેવાલ અનુસાર આ મુલાકાત નર્મદા જિલ્લાના નેત્રંગમાં થઈ હતી અને મુંબ... બીજા 4000 અક્ષરો માટે લેખ ચાલુ રાખો:
ઈના ભાયખલ્લાથી એઆઈએમઆઈએમના ધારાસભ્ય વારીસ પઠાણ પણ આ બેઠકમાં સામેલ થયા હતા.

આના થોડા દિવસ પહેલાં જ છોટુ વસાવાએ એઆઈએમઆઈએમ સાથે ગઠબંધન કરીને ચૂંટણી લડવાની જાહેરાત કરી હતી.

અહેવાલ મુજબ ઇમ્તિયાઝ જલીલે જણાવ્યું કે, "ઓવૈસીની સૂચના બાદ તેઓ ગુજરાત આવ્યા છે અને આવનારા દિવસોમાં ઓવૈસી પણ ગુજરાત આવશે. બંને પક્ષના નેતાઓ બેઠકોની વહેંચણી મુદ્દે ચર્ચા કરશે."

રાજકીય માહોલમાં ગરમાવો

AAP : અરવિંદ કેજરીવાલની પાર્ટી વિજય રૂપાણીના રાજકોટને કેમ પોતાનો ગઢ બનાવવા માગે છે?

નવેમ્બર 2020માં ગુજરાતમાં 6 મહાનગપાલિકા, 55 નગરપાલિકા, 31 જિલ્લાપંચાયત અને 231 તાલુકાપંચાયતની ચૂંટણીઓ યોજાવાની હતી, જોકે કોરોના વાઇરસના સંક્રમણના કારણે ચૂંટણી ત્રણ મહિના માટે પાછળ ઠેલવવામાં આવી હતી.

ફ્રેબ્રુઆરી 2021માં સ્થાનિક સ્વારાજ્યની ચૂંટણી યોજાય એવી શક્યતા છે અને રાજકીય પક્ષો સક્રિય થઈ ગયા છે.

ગુજરાતમાં જ્યાં ભાજપ-કૉંગ્રેસની સામે હવે છોટુ વસાવાના પક્ષની સાથે-સાથે ઓવૈસીનો પક્ષ એઆઈએમઆઈએમ ઝંપલાવી રહ્યો છે, બીજી તરફ આમ આદમી પાર્ટી પણ મેદાનમાં આવી ગઈ છે.

આ વચ્ચે રાજકીય પક્ષોના રાષ્ટ્રીય નેતાઓની મુલાકાતોથી એવો રાજકીય માહોલ સર્જાયો છે, જેવો સામાન્ય રીતે વિધાનસભાની ચૂંટણીઓ પહેલાં સર્જાતો હોય છે.

શું આ પ્રથમવાર છે, જ્યારે ગુજરાતમાં સ્થાનિકસ્વારાજની ચૂંટણીને મહત્ત્વ આપવામાં આવી રહ્યું છે?

વરિષ્ઠ પત્રકાર અને રાજકીય વિશ્લેષક જતીન દેસાઈ કહે છે, "સ્થાનિકસ્વરાજની ચૂંટણી દરેક રાજકીય પક્ષ માટે મહત્ત્વની હોય છે, પણ કેન્દ્ર ના મંત્રીઓ આવીને પ્રચાર કરે, આવું ભારતના ઇતિહાસમાં થતું નહોતું. ગુજરાતની ચૂંટણીમાં સ્થાનિક નેતાગીરી પર જવાબદારી સોંપવામાં આવતી હતી, નહીં કે રાષ્ટ્રીય સ્તરના નેતાઓને."

ઉલ્લેખનીય છે કે આ અગાઉ હૈદરાબાદમાં સ્થાનિકસ્વરાજની ચૂંટણીઓમાં પ્રચાર કરવા માટે કેન્દ્રીય ગૃહમંત્રી અમિત શાહ, ઉત્તર પ્રદેશના મુખ્ય મંત્રી યોગી આદિત્યનાથ પણ પહોંચ્યા હતા. જે બાદ આ ચૂંટણીની ચર્ચા રાષ્ટ્રીય ફલક પર થવા લાગી હતી.

આ વિશે દેસાઈ જણાવે છે, "ભાજપ કાયમ ઇલેક્શન મોડમાં હોય છે અને ચૂંટણી માટે તૈયારીઓ કરતો હોય છે. હૈદરાબાદની ચૂંટણીમાં પણ ભાજપે પોતાની તમામ તાકાત લગાડી દીધી અને કેન્દ્રીય મંત્રીઓએ પ્રચાર કર્યો. આ ભારતીય રાજકરણ માટે એક મોટો ટર્નિંગ પૉઇન્ટ પૂરવાર થયો છે."

"રાષ્ટ્રીય પક્ષો સ્થાનિક ચૂંટણીઓ પૂરી તાકાત લગાડી દે તો સ્થાનિક ગઠબંધનો અને નાના પક્ષો, જે સ્થાનિકસ્વારાજની...